Neuvoston direktiivi 88/180/ETY, annettu 22 päivänä maaliskuuta 1988, ruohonleikkureiden sallittua äänitehotasoa koskevan jäsenvaltioiden lainsäädännön lähentämisestä annetun direktiivin 84/538/ETY muuttamisesta



Virallinen lehti nro L 081 , 26/03/1988 s. 0069 - 0070

Suomenk. erityispainos Alue 15 Nide 8 s. 0068

Ruotsink. erityispainos Alue 15 Nide 8 s. 0068



NEUVOSTON DIREKTIIVI, annettu 22 päivänä maaliskuuta 1988, ruohonleikkureiden sallittua äänitehotasoa koskevan jäsenvaltioiden lainsäädännön lähentämisestä annetun direktiivin 84/538/ETY muuttamisesta (88/180/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että on aiheellista yhdistää yhteen direktiivin kaikki ruohonleikkureiden melupäästöjen asianmukaiseksi määrittelemiseksi tarpeelliset tekniset säännökset; ei ole asianmukaista sulkea joitakin ruohonleikkureita tämän direktiivin soveltamisalan ulkopuolelle ruohonleikkureissa käytetyn leikkuulaitteen vuoksi, ja tämän vuoksi neuvoston direktiiviä 84/538/ETY(4) olisi muutettava, ON ANTANUT TÄMÄN DIREKTIIVIN: 1 artikla Muutetaan direktiiviä 84/538/ETY seuraavasti: 1 Korvataan 1 artiklan 3 kohta seuraavasti: "3 Tätä direktiiviä sovelletaan 2 kohdassa tarkoitettuihin leikkureihin lukuun ottamatta seuraavia: - maa- tai metsätalouskoneet; - lisälaitteet (esimerkiksi vedettävät sylinterit), joissa leikkuulaite toimii pyörien välityksellä tai kiinteän veto- tai kanto-osan avulla; - monikäyttölaitteet, joiden moottoroidun pääkomponentin asennettu teho on yli 20 kW." 2 Lisätään liitteeseen I seuraava kohta: "6.1.3 Sylinteriruohonleikkureiden leikkuulaitteet on säädettävä siten, että valmistajan määrittämä sylinterin/leikkausreunan väli on sellainen, että: - standardoitu paperi, jonka paino on 80 g/m² (voimapaperi ISO/R4046), leikkautuu vähintään 50 prosentissa leikkuuleveyttä, tai - sylinterin terien ja leikkuureunan etäisyys on korkeintaan 0,15 mm koko leikkuuleveyden pituudelta, taikka - leikkausmekanismia säädetään, kunnes terät koskettavat toisiaan, ja säädetään sitten takaisin, kunnes kosketus juuri lakkaa, kun sylinteri pyörii enimmäisnopeudella. Kolmannessa luetelmakohdassa esitetyn testausmenetelmän käyttömahdollisuus rajoitetaan sähkökäyttöisiin sylinterileikkureihin, joiden leikkuuleveys on alle 50 cm. Ennen käyttöä ja sen aikana leikkuulaitetta on voideltava SAE 20/50 -öljyllä." 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1991. Niiden on ilmoitettava tästä komissiolle viipymättä. 2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä maaliskuuta 1988. Neuvoston puolesta Puheenjohtaja M. BANGEMANN (1) EYVL N:o C 113, 28.4.1987. s. 5 (2) EYVL N:o C 281, 19.10.1987, s. 178, ja 9 päivänä maaliskuuta 1988 tehty päätös (3) 24 päivänä syyskuuta 1987 annettu lausunto (4) EYVL N:o L 300, 19.11.1984, s. 171